CELEX: 62006CA0037
Language: et
Date: 2008-01-17 00:00:00
Title: Kohtuasi C-37/06 ja C-58/06: Euroopa Kohtu (kolmas koda) 17. jaanuari 2008 . aasta otsus (Finanzgericht Hamburgi (Saksamaa) eelotsusetaotlus) — Viamex Agrar Handels GmbH (C-37/06), Zuchtvieh-Kontor GmbH (ZVK) (C-58/06) versus Hauptzollamt Hamburg-Jonas (Määrus (EÜ) nr 615/98 — Direktiiv 91/628/EMÜ — Eksporditoetused — Veiste kaitse vedamise ajal — Eksporditoetuste maksmise sõltumine direktiivi 91/628/EMÜ sätete järgimisest — Proportsionaalsuse põhimõte — Eksporditoetuse õiguse kaotamine)

8.3.2008   
            
            
               ET
            
            
               Euroopa Liidu Teataja
            
            
               C 64/6
            
         Euroopa Kohtu (kolmas koda) 17. jaanuari 2008. aasta otsus (Finanzgericht Hamburgi (Saksamaa) eelotsusetaotlus) — Viamex Agrar Handels GmbH (C-37/06), Zuchtvieh-Kontor GmbH (ZVK) (C-58/06) versus Hauptzollamt Hamburg-Jonas
   (Kohtuasi C-37/06 ja C-58/06) (1)
   
   (Määrus (EÜ) nr 615/98 - Direktiiv 91/628/EMÜ - Eksporditoetused - Veiste kaitse vedamise ajal - Eksporditoetuste maksmise sõltumine direktiivi 91/628/EMÜ sätete järgimisest - Proportsionaalsuse põhimõte - Eksporditoetuse õiguse kaotamine)
   (2008/C 64/06)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hagejad: Viamex Agrar Handels GmbH (C-37/06), Zuchtvieh-Kontor GmbH (ZVK) (C-58/06)
   
      Kostja: Hauptzollamt Hamburg-Jonas
   Kohtuasja ese
   Eelotsusetaotlus — Finanzgericht Hamburg — Komisjoni 18. märtsi 1998. aasta määruse (EÜ) nr 615/98, millega kehtestatakse eksporditoetuste korra üksikasjalikud rakenduseeskirjad seoses elusveiste heaoluga vedamise ajal (EÜT L 82, lk 19), artikli 1 ja artikli 5 lõike 3 kehtivus — Veiste ekspordil eksporditoetuste maksmise sõltumine asjaolust, kas on järgitud nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ (EÜT L 340, lk 17; ELT eriväljaanne 03/12, lk 133) — Toetuse saamise õiguse kaotamine seoses veiste transpordiks ettenähtud maksimaalse aja ületamisega
   Resolutiivosa
   
               1.
            
            
               Esimese küsimuse analüüsi tulemusel ei ilmnenud ühtegi asjaolu, mis võiks mõjutada komisjoni 18. märtsi 1998. aasta määruse (EÜ) nr 615/98, millega kehtestatakse eksporditoetuste süsteemi üksikasjalikud rakenduseeskirjad seoses elusveiste heaoluga vedamise ajal, artikli 1 kehtivust.
            
         
               2.
            
            
               Teise küsimuse analüüsi tulemusel ei ilmnenud ühtegi asjaolu, mis proportsionaalsuse põhimõtet arvestades võiks mõjutada määruse nr 615/98 artikli 5 lõike 3 kehtivust. Eelotsusetaotluse esitanud kohtu ülesanne on kontrollida, kas pädevad asutused on määruse nr 615/98 vastavaid norme nimetatud põhimõtte kohaselt kohaldanud.
            
         
      (1)  ELT C 96, 22.4.2006.